6. klase

Tēma: Kiberterorizēšana

1. nodarbība - Izpratne par kiberterorizēšanu

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kāda ir atbildīga rīcība situācijās, ar kurām sastopamies tiešsaistē; kā tās risināt saprātīgi, lai iegūtā pieredze būtu pozitīva;
* kā cilvēki jūtas, kad tiek pakļauti emocionālai vardarbībai;
* ka iedrošināšana un pozitīvi komentāri palīdz stiprināt tiešsaistes draudzību;
* kad situācija ir uzskatāma par kiberterorizēšanu;
* kā rīkoties kiberterorizēšanas situācijā.

**Skolēnam veidojas morālais ieradums**

* izvērtēt, kāda ir atbildīga rīcība situācijās, ar kurām sastopamies tiešsaistē, lai patiesi izbaudītu interneta sniegtās priekšrocības.

**Atslēgvārdi:** ieguvumi, apdraudējums, digitālā kiberterorizēšana, pašvērtējums, pašcieņa.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa, kultūra | Rūpes, patiesība |
| Tikumi | Gudrība, atbildība, līdzcietība | Līdzjūtība, kritiskā spriestspēja |

**Mācību materiāli:**

* *PowerPoint* prezentācija “Kas ir kiberterorizēšanai?”.
* “Kas ir kiberterorizēšanai?” (1. materiāls). Katram skolēnam nepieciešama sava kopija.
* Video transkripcija latviešu un angļu valodā noslēguma apspriedei (2. materiāls).

**Atslēgas jautājumi:**

1. Kad situācija ir uzskatāma par kiberterorizēšanu?
2. Kāda ir atbildīga rīcība situācijās, ar kurām sastopamies tiešsaistē?

Mācību aktivitātes

Ierosme. (ieteicamais laiks 5 min.)

**[2. slaids]** Skolotājs aicina skolēnus noskatīties īsfilmu prezentācijā par kiberterorizēšanu: <https://www.youtube.com/watch?v=gqhqhzwcFow> .

Aicina skolēnus padomāt par šādiem jautājumiem un izteikt savu viedokli, klausās skolēnu atbildes un nepieciešamības gadījumā tās papildina.

* Kādiem nolūkiem mēs izmantojam internetu?
* Kādi ir ieguvumi no interneta izmantošanas?
* Kādos veidos cilvēki var tiešsaistē kaitēt citiem cilvēkiem un sāpināt tos?

**1. aktivitāte. Refleksija (ieteicamais laiks 5 min.)**

**[3. slaids]** Aicina skolēnus pāros pārrunāt šos jautājumus un tad sniegt atgriezenisko saiti visai klasei.

* Kāda, tavuprāt, ir sajūta, kad tu tiec pakļauts emocionālai vardarbībai, un kāpēc?
* Vai kādreiz esi piedzīvojis jebkāda veida vardarbību?

Aicina skolēnus pārdomāt savu personīgo pieredzi un mēģināt iedomāties sevi to cilvēku vietā, kuri piedzīvojuši fizisko un emocionālo vardarbību. Visbiežāk cilvēks jūtas pazemots, skumjš, dusmīgs, bezpalīdzīgs utt.

2. aktivitāte. Tiešsaistes aktivitāte (ieteicamais laiks 10 min.)

*Nepieciešamas mazāka izmēra lapiņas. Skolotājs aicina skolēnus uz tām uzrakstīt savu vārdu un uzvārdu.*

**[4. slaids]** Skolotājs aicina skolēnus uzrakstīt dažas izdomātas īsziņas un padomāt, kā pozitīvi un negatīvi vārdi varētu ietekmēt meiteni vai zēnu ekrāna otrā pusē. Uzdod skolēniem šādus jautājumus:

Kā iedrošināšana un pozitīvi komentāri palīdz stiprināt tiešsaistes draudzību?

Kāda ir sajūta, saņemot un rakstot pozitīvus komentārus? Un negatīvus komentārus?

3. aktivitāte. Sandras stāsts (ieteicamais laiks 10 min.)

*Aktivitātē skolēniem nepieciešams 1. mācību materiāla “Kas ir kiberterorizēšana?” 1. lapa. Katram skolēnam nepieciešama sava kopija. Skolotājs aicina skolēnus uz lapas uzrakstīt savu vārdu un uzvārdu.*

**[5. slaids]** Skolotājs lūdz skolēniem izlasīt stāstu par Sandru un pārdomāt, vai, viņuprāt, tas ir uzskatāms par kiberterorizēšanas piemēru.

**[6. slaids]** Skolēni ar savu blakussēdētāju pārrunā šādus jautājumus:

* Vai šī situācija ir uzskatāma par kiberterorizēšanu? Ja jā, kādēļ?
* Kā, tavuprāt, vēl Sandra varētu justies (ja neskaita apkaunojumu)?
* Kāpēc, tavuprāt, abas meitenes izveidoja cietsirdīgo vietni par Sandru?
* Ko tu varētu ieteikt Sandrai, lai palīdzētu atrisināt situāciju?
* Kā tu justos Sandras vietā? Apraksti savas emocijas!
* Ko, tavuprāt, cilvēki, kas dara pāri Sandrai, teiktu par savu uzvedību?

4. aktivitāte. Emociju izpēte situācijās (ieteicamais laiks 5 min.)

*Aktivitātē skolēniem nepieciešams 1. mācību materiāla “Kas ir kiberterorizēšana?” 2. lapa.*

**[7. slaids]** Skolotājs aicina skolēnus izlasīt situāciju aprakstus un izmantot dotos vārdus, lai aprakstītu, kā komentāru saņēmējs justos katrā situācijā.

5. aktivitāte: Kā tu rīkotos? (ieteicamais laiks 5 min.)

**[8. slaids]** Kopā ar skolēniem apspriež šādus jautājumus:

* Ko tu ieteiktu cilvēkam, kas piedzīvo kiberterorizēšanu?
* Cilvēkam, kurš ir bijis kiberterorizēšanas liecinieks?
* Cilvēkam, kurš sapratis, ka tiešsaistē bijis nelaipns?
* Kādi tikumi tev būtu nepieciešami katrā no situācijām?
* Vai vari izdomāt praktiskus piemērus, kā tu izmantotu šos tikumus konkrētajā situācijā?
* Kā tu vari stiprināt savu raksturu situācijās, kurās kļūsti par kiberterorizēšanas liecinieku vai izjūti vēlmi pateikt vai izdarīt tiešsaistē kaut ko, kas nav pareizi?

**Kopīgā noslēguma apspriede: Pašapziņas stiprināšana (ieteicamais laiks 5 min.)**

**[9. slaids]** Kopā ar skolēniem noskatās video “Pašapziņas stiprināšana pēc emocionālās vardarbības tiešsaistē” (video ir angļu valodā, transkripcija latviešu un angļu valodā pieejama 2. materiālā): <https://www.youtube.com/watch?v=9HocoOVVUDY> – 2:52 minūtes).

Skolēni atbild uz jautājumu:

* Kura no trīs stratēģijām tev šķiet saistošākā un kāpēc?